En middelsstor, brun påfuglspinner uten øyeflekker på vingene. Som vanlig hos påfuglspinnere er hunnen en del større og kraftigere enn hannen, men det er ikke noen markert forskjell i farge mellom kjønnene. Forvingene er avlange, rødbrune til nøttebrune på farge, med litt mørkere felt langs for- og bakkantene, disse er avgrenset av tynne, hvite streker. Vingens ytterkant er litt lysere. Bakvingen har en diffus, mørk flekk, men er ellers uten tegninger.